Arbroath

Arbroath (skotsk-gælisk: Obair Bhrothaig), eller Aberbrothock, er en by (town), tidligere kongelig burgh og den største byen i regionen Angus i Skottland. Den ligger på østkysten av Skottland ved Nordsjøen, 25,7 kilometer nordøst for Dundee og 72,4 km sør-sørvest for Aberdeen. Folketallet for 2020 er beregnet til 23 500 innbyggere.

Historisk er byen først og fremst kjent for Arbroath-deklarasjonen som ble undertegnet i Arbroath Abbey i 1320. Dessuten for «Arbroath-smokie», en form for røkt hyse som er en spesialitet for byen. Fotballklubben Arbroath FC holder til i Arbroath og spiller hjemmekampene på Gayfield Park.Arbroath Football Club har offisielt verdensrekorden for antall mål scoret i en profesjonell fotballkamp: 36–0 mot Bon Accord FC fra Aberdeen i den skotske cupen i 1885, men det er mulig at det er en myte.

Det er bevis på bosetting i jernalderen, men byens historie som en by begynte med grunnleggelsen av klosteret Arbroath Abbey i 1178. Byen vokste mye under den industrielle revolusjonen gjennom lin- og deretter juteindustrien og ingeniørsektoren. En ny havn opprettet i 1839; på 1900-tallet var Arbroath en av Skottlands større fiskehavner.

Toponymi 

Det eldste registrerte stedsnavnet var Aberbrothock, med henvisning til elven Brothock Burn som går gjennom byen. Prefikset Aber stammer enten fra det gæliske 'Obair', eller det tidligere brytoniske uttrykket Aber for sammenløp eller elvemunning. Navnet Aberbrothock ble stavet på mange måter. De eldste tilgjengelige manuskriptene har det som «Abirbrothoke» (i et brev til Edvard I av England som bekreftet Salisbury-traktaten, som gikk med på at dronningens regnant, Margaret, jomfruen fra Norge, skulle gifte seg med den engelske kongens sønn Edvard II) og «Aberbrothok» (i en påfølgende samtykkebrev til ekteskapet). I Arbroath-erklæringen blir det sett på som «Abirbrothoc».<ref name="rps2"> Div forfattere (1320): [https://web.archive.org/web/20130601050045/http://www.rps.ac.uk/search.php?action=fc&fn=roberti_ms&id=id193&query=Abirbrothoc&type=ms&variants=Abirbrothoc&google=Abirbrothoc Letters: 'The Declaration of Arbroath'; letter of the barons of Scotland to Pope John XXII], Rps.ac.uk. Arkivert fra originalen den 1. juni 2013</ref> Tidlige kart viser en rekke varianter, inkludert «Aberbrothock»,Ainslie, J. (1794): Map of the county of Forfar or Shire of Angus, NLS «Aberbrothik», «Aberbrothick», Knox, J. (1850): Map of the Basin of the Tay, including the greater part of Perthshire, Strathmore and the Braes of Angus or Forfar, NLS og «Aberbrothwick».

Det moderne navnet Arbroath ble vanligere på midten av 1800-tallet, det eldre navnet ble stort sett droppet ved tidspunktet for den første Ordnance Survey-utgaven. Imidlertid hadde varianter av «Arbroath» blitt brukt siden 1600-tallet, inkludert «Arbroth» og «Aberbreth».

Referanser

 Eksterne lenker 
 
Arbroath, BBC History entry''
A Glimpse of Old Arbroath fra Angus Council

Byer i Angus
Havnebyer i Storbritannia
Havnebyer ved Nordsjøen